— 3 — 



brodi društva „Dalmacije" i „Austro-hrvatskoga društva", te 24 ćozotska bragoca 

 ostadoše također tako dugo u luci. " r 



Dne 24. februara osvane lijep dan, a „Vila Velebita" nastavi put prema 

 jugu. Izmjerene su bile postaje 7., 8., 9., nova postaja 9.a, 10., dalje ponovno 

 postaja 12., postaja 39. i nova postaja lO.a. 



Dne 25. februara u jutro stigla je „Vila Velebita" u Bakar. 



Na trećem putovanju „Vile Velebita" izmjerene su sve postaje, dodane su 

 dvije nove (9.a i lO.a), a poradi pomanjkanja vremena izostavljena su dva sidrišta. 



Četvrto putovanje. Dne 16. maja 1914. krenula je „Vila Velebita" na 

 četvrto znanstveno putovanje. Članovi toga puta bili su isti, kao na drugom i 

 trećem putovanju, tek je mjesto hidrografskoga asistenta N. Bačića prisustvovao 

 asistent S. Vlahović, a pridružio se putovanju i I. Pevalek, asistent botaničkoga 

 instituta na zagrebačkom sveučilištu. 



Od instrumenata je bio nov teški metalni aparat za uzimanje materijala 

 sa dna. 



Najprije su obavljena mjerenja na postaji 32. a onda na postajama 1. — 4., 

 5.a, 5. i 40., do koje je postaje došla „Vila Velebita" oko ^'gH ^^ti u noći. Po- 

 staja 5.a umetnuta je tek u ovom putovanju ; sa postajama 5., 40. i 41. daje ona 

 poprečni profil Kvarnerola, jer leži na Senjskim vratima. 



Radilo se čitavu noć, a drugi dan, 17. maja, obavljene su najprije postaje 

 6., 7. i 8., onda 8.a i 9.a, pa 9. i 10. Postaja 8.a opet je nanovo umetnuta; ona 

 se nalazi 5 morskih milja na istoku od postaje 8. Poslijepodne obavljeno je 

 mjerenje na postaji lO.a između Premude i Grujice, koja je u trećem putovanju 

 bila umetnuta, pa na postajama 11. i 12. Sidro je bačeno zapadno od otoka Silbe, 

 gdje je „Vila Velebita" prenoćila. 



Drugi dan, 18. maja, počelo je mjerenje sa postajom 12.a, pa je nastavljeno 

 sve do uključivo 19. postaje, koja je izmjerena u Vs^*^ poslijepodne. „Vila Vele- 

 bita" zakrenula je dalje u Paški zaliv, pa je prenoćila na sidru u Pagu. 



Dne 19. maja obavljena su mjerenja u Planinskom prodoru na postajama 

 20., 21., 22. i 24. No kako se na Senjskim vratima javila jaka bura, zaklonila se 

 „Vila Vilebita" u Basku novu, gdje je ostala do podne drugoga dana. 



Tek onda moglo se nastaviti putovanje, pa je istoga dana, to j. 20. maja, 

 izmjerena postaja 25., a onda 23. u Paškom kanalu, pet milja južno od Raba. 



U 3 sata u noći 21. maja ostavi „Vila Velebita" pomenuti kanal, pa je 

 stala, traversirajući Kvarnerol, na postaji 39., koja se nalazi na jugozapadu otoka 

 Ilovika (San Pietro di Nembi), pristala je zatim na otok Sušak, gdje se zadržala 

 dva sata, a onda je krenula prema sjeveru, da obavi izmjere na postajama 38., 

 37., 37.a, 37.b, 36., 35. i 34. 



Čitavu se noć radilo, a drugi dan, 22. maja, budu obavljene izmjere na 

 postajama 33. — 30. Poradi nagle bure morala je „Vila Velebita" i opet zatražiti 

 zaklonište kod Baške nove. 



Dne 23. maja izmjerene su postaje 29. — 26. i 41., pa još jednom postaja 40, 

 Na večer je „Vila Velebita" zašla u Paški kanal između otoka Paga i Dolina. 

 Tu se imalo držati 24-satno sidrište. Dvadeset i dva sata bila je „Vila Velebita" na 

 sidru, onda se naglo podigao jugozapadnjak ; zato bude dignuto sidro i brod se 

 vratio na Rijeku. 



Bilo je svega 48 postaja, na kojima su obavljena sva mjerenja. Na jednoj 

 se postaji dva puta mjerilo, a osim toga je bilo uzeto jedno 22-satno sidrište. 



